
Επιστημονική Ένωση
ΝΕΑ ΠΑΙΔΕΙΑ


2ος ΠΑΝΕΛΛΗΝΙΟΣ ΜΑΘΗΤΙΚΟΣ ΚΑΙ ΦΟΙΤΗΤΙΚΟΣ ΔΙΑΓΩΝΙΣΜΟΣ ΙΣΤΟΡΙΚΟΥ ΝΤΟΚΙΜΑΝΤΕΡ

«ΠΡΟΣΕΓΓΙΖΟΥΜΕ ΚΡΙΤΙΚΑ ΤΟ ΠΑΡΕΛΘΟΝ:

ΣΤΙΓΜΕΣ ΤΟΥ 20ΟΥ ΚΑΙ ΤΟΥ 21ΟΥ ΑΙΩΝΑ»

ΔΕΛΤΙΟ ΤΥΠΟΥ - ΤΕΛΕΤΗ ΑΠΟΝΟΜΗΣ
Την Παρασκευή, 17 Απριλίου 2015, στις 11.00 έγινε στα Γενικά Αρχεία του Κράτους στο Ψυχικό η τελετή απονομής των βραβείων και των επαίνων του 2ου Πανελλήνιου Μαθητικού και Φοιτητικού Διαγωνισμού Ιστορικού Ντοκιμαντέρ με θέμα «Προσεγγίζουμε κριτικά το παρελθόν: Στιγμές του 20ου και του 21ου αιώνα», που συνδιοργάνωσαν το Μεταπτυχιακό Πρόγραμμα «Ιστορική Έρευνα, Διδακτική και Νέες Τεχνολογίες» του Ιονίου Πανεπιστημίου και η επιστημονική ένωση «Νέα Παιδεία».
Ο διαγωνισμός αφορούσε τους μαθητές του Γυμνασίου, της Α, Β΄ και Γ΄ Γενικού και Εσπερινού  Λυκείου και ΕΠΑΛ, τους μαθητές των Σχολείων Δεύτερης Ευκαιρίας της Ελλάδας και της Κύπρου, καθώς και σχολείων της Ομογένειας, καθώς και τους προπτυχιακούς και μεταπτυχιακούς φοιτητές των ιστορικών και των άλλων τμημάτων κοινωνικών και ανθρωπιστικών επιστημών, των ελληνικών και κυπριακών πανεπιστημίων.
Θεματικό πεδίο του διαγωνισμού είναι η Σύγχρονη Ελληνική, Ευρωπαϊκή και Παγκόσμια  Ιστορία και ειδικότερα: 

· ΓΙΑ ΤΑ ΜΑΘΗΤΙΚΑ ΝΤΟΚΙΜΑΝΤΕΡ: Ο  20ος αιώνας, ο αιώνας των αντιφάσεων.

· ΓΙΑ ΤΑ ΦΟΙΤΗΤΙΚΑ ΝΤΟΚΙΜΑΝΤΕΡ: Η Ελλάδα της κρίσης-από το παρελθόν στο παρόν

Στην τελετή παρευρέθηκαν μαθητές εκπρόσωποι των πέντε σχολείων που διακρίθηκαν μαζί με τους υπεύθυνους καθηγητές τους, μέλη της επιστημονικής και της κριτικής επιτροπής, συνεργάτες των διοργανωτών, μαθητές και γονείς. 
Ανάμεσα στις 40 συμμετοχές τα βραβεία και οι έπαινοι που απονεμήθηκαν έχουν ως εξής:

	1ο ΒΡΑΒΕΙΟ
	Σχολή Ι. Μ. Παναγιωτόπουλου

	ΤΙΤΛΟΣ ΝΤΟΚΙΜΑΝΤΕΡ
	20ος αιώνας, οι βεβαιότητες διαψεύδονται

	2ο ΒΡΑΒΕΙΟ
	20ο ΓΕΛ Αθήνας

	ΤΙΤΛΟΣ ΝΤΟΚΙΜΑΝΤΕΡ
	Για τη γενιά του 1999: ο 20ος αιώνας τόσο κοντά μα τόσο μακριά

	3ο ΒΡΑΒΕΙΟ
	1ο ΓΕΛ Αλεξανδρούπολης

	ΤΙΤΛΟΣ ΝΤΟΚΙΜΑΝΤΕΡ
	Άλμπερτ Γκαίρινγκ: Η δύναμη και η κατάρα του ονόματος

	ΕΠΑΙΝΟΣ
	2ο Πρότυπο Πειραματικό ΓΕΛ Αθηνών

	ΤΙΤΛΟΣ ΝΤΟΚΙΜΑΝΤΕΡ
	CERN: Το ταξίδι της ανακάλυψης

	ΕΠΑΙΝΟΣ
	Εσπερινό Γυμνάσιο Χαλκίδας

	ΤΙΤΛΟΣ ΝΤΟΚΙΜΑΝΤΕΡ
	Ο Χαλκίδος Γρηγόριος


Τα πέντε ντοκιμαντέρ θα αναρτηθούν στην ιστοσελίδα της Νέας Παιδείας. 
ΑΞΙΟΛΟΓΗΣΗ

Τα μαθητικά ντοκιμαντέρ κρίθηκαν από επιτροπή που αποτελείτο από τους

· Δέσποινα Κυριαζή, ιστορικό
· Σπύρο Χρηστάκη, ιστορικό

Η κριτική επιτροπή εποπτευόταν από ειδική επιστημονική επιτροπή, η οποία αποτελείτο από τους:

· Νίκο Καραπιδάκη, Καθηγητή Μεσαιωνικής Ιστορίας του Ιονίου Πανεπιστημίου, Πρόεδρο της Εφορείας των Γενικών Αρχείων του Κράτους

· Γιώργο Κόκκινο, Καθηγητή Ιστορίας και Διδακτικής της Ιστορίας στο Πανεπιστήμιο Αιγαίου

· Χριστίνα Κουλούρη, Καθηγήτρια Νεότερης και Σύγχρονης Ιστορίας και Κοσμήτορας της Σχολής Πολιτικών Επιστημών του Παντείου Πανεπιστημίου Φώτο Λαμπρινό, σκηνοθέτη ιστορικών ντοκιμαντέρ, συγγραφέα
· Βασίλη Λουλέ, σκηνοθέτη ταινιών μυθοπλασίας και ντοκιμαντέρ

Την Επιστημονική Επιτροπή συντόνισε ο Κώστας Αγγελάκος, Αναπληρωτής Καθηγητής Παιδαγωγικών στο Ιόνιο Πανεπιστήμιο, διευθυντής του περιοδικού ΝΕΑ ΠΑΙΔΕΙΑ.

Την ειδική κριτική επιτροπή συντόνισε η Νατάσα Μερκούρη, φιλόλογος, αντιπρόεδρος της επιστημονικής ένωσης ΝΕΑ ΠΑΙΔΕΙΑ.

Το πρόγραμμα της εκδήλωσης περιελάμβανε χαιρετισμούς από τους διοργανωτές, την απονομή των βραβείων και των επαίνων, και την προβολή των βραβευμένων ντοκιμαντέρ.

Οι διοργανωτές ευχαριστούν  θερμά τους μαθητές και τους εκπαιδευτικούς  των σχολείων που συμμετείχαν στο διαγωνισμό αποδεικνύοντας με αυτό τον τρόπο το ενδιαφέρον τους για την ιστορία μέσα από την τέχνη του κινηματογράφου.
	ΜΕ ΤΗΝ ΕΥΓΕΝΙΚΗ ΧΟΡΗΓΙΑ
	XΟΡΗΓΟΣ ΕΠΙΚΟΙΝΩΝΙΑΣ

